Camara de

Comptos

De Navarra

Nafarroako

Kontuen

Ganbera

Tuterako Udala, 2014

2015eko iraila

Aurkibidea

[I. Sarrera 3](#_Toc443041346)

[II. Helburua 8](#_Toc443041347)

[III. Norainokoa 9](#_Toc443041348)

[IV. Udalaren 2014ko kontu orokorrari buruzko iritzia. 10](#_Toc443041349)

[IV.1. 2014ko kontu orokorrari buruzko finantza-iritzia 11](#_Toc443041350)

[IV.2. Legezkotasunaren betetzeari buruzko iritzia 11](#_Toc443041351)

[IV.3. Udalaren 2014ko abenduaren 31ko egoera ekonomiko-finantzarioa 11](#_Toc443041352)

[IV. 4. Aurrekontu-egonkortasuneko eta finantza-iraunkortasunaren helburuak betetzea. 15](#_Toc443041353)

[IV.5. Aurreko txostenetan Kontuen Ganberak emandako gomendioen betetze-maila. 16](#_Toc443041354)

[V. Udalaren 2014ko kontu orokorraren laburpena 17](#_Toc443041355)

[V.1. 2014ko aurrekontu bateratuaren betetzearen egoera-orria 17](#_Toc443041356)

[V.2. 2014ko aurrekontu bateratuaren emaitza 18](#_Toc443041357)

[V.3. Diruzaintza-gerakinaren egoera-orria 2014ko abenduaren 31n 18](#_Toc443041358)

[V.4. 2014ko abenduaren 31ko egoera-balantze bateratua 19](#_Toc443041359)

[V.5. Galeren eta irabazien kontu bateratua 2014an 20](#_Toc443041360)

[VI. Iruzkinak, ondorioak eta gomendioak 21](#_Toc443041361)

[VI.1. Alderdi orokorrak 21](#_Toc443041362)

[VI.2. Langileak 21](#_Toc443041363)

[VI.3. Ondasun arruntetako eta zerbitzuetako gastuak 24](#_Toc443041364)

[VI.4. Finantza-zama 24](#_Toc443041365)

[VI.5. Transferentzien ondoriozko gastuak 25](#_Toc443041366)

[VI.6. Inbertsioak 26](#_Toc443041367)

[VI.7. Aurrekontuko diru-sarrerak 27](#_Toc443041368)

[VI.8. Hirigintza 28](#_Toc443041369)

[Eranskina: Udalaren oroitidazkia 30](#_Toc443041370)

I. Sarrera

Bere jarduketa-programari jarraituz, Kontuen Ganberak Tuterako Udalaren eta haren menpeko enteen 2014ko kontu orokorraren erregulartasunari buruzko fiskalizazioa egin du.

Tuterako udalerriak 215 km2-ko azalera du, eta 2014ko urtarrilaren 1ean, 35.062 biztanle dauzka.

Udalaren eta haren menpeko erakundeen osaera ondoko grafikoan agertzen da:

2014ko ekitaldia ixtean, erakunde horien funtsezko datu ekonomikoak honako hauek ziren:

TUTERAKO UDALA

ADMINISTRAZIOAREN SEKTORE  
PUBLIKOA

ERAKUNDE AUTONOMOAK

UREN UDAL  
BATZARRA

ENPRESEN

SEKTORE PUBLIKOA

CASTEL-RUIZ

KULTUR ETXEA

FUNDAZIOEN  
SEKTORE  
PUBLIKOA

M. FORCADA FUNDAZIOA

DÉDALO FUNDAZIOA

A) Administrazioaren Sektore Publikoa

Udalak berak eta haren erakunde autonomoa den Uren Batzarrak osatzen dutena. Honakoak dira 2014ko datu nagusiak:

|  |  |  |  |
| --- | --- | --- | --- |
| Entitatea | Aitortutako betebeharrak | Aitortutako eskubideak | Langileak 2014-12-31n |
| Udala | 31.170.008 | 32.018.728 | 294 |
| Uren Batzarra | 3.356.684 | 3.118.815 | 27 |
| Guztira | 34.526.692 | 35.137.543 | 321 |

2014an Udalak ez dio inolako ekarpenik egin Uren Batzarrari.

B) Enpresen Sektore Publikoa

Udalak Castel-Ruiz enpresa-entitate publikoaren jabetza osoa dauka. Entitate horrek zortzi langile dauzka 2014ko abenduaren 31n.

Udalak, 2014an, 1.050.000 euro eman dizkio entitate horri.

2014an, bateratuta aurkeztu ziren Udalaren eta haren erakunde autonomoaren eta enpresa-entitatearen kontuak. Bateratze horren aurrekontu-datu nagusiak honako taula honetan azaltzen dira:

|  |  |  |
| --- | --- | --- |
| Entitatea | Aitortutako betebeharrak (2014) | Aitortutako eskubideak (2014) |
| Udala | 31.170.008 | 32.018.728 |
| Uren Batzarra | 3.356.684 | 3.118.815 |
| Castel-Ruiz Enpresa-entitate Publikoa | 1.458.189 | 1.495.297 |
| -Bateratzearen doitzeak | -1.050.000 | -1.050.000 |
| Guztira | 34.934.881 | 35.582.840 |

C) Fundazioen Sektore Publikoa

Udalak Informazioaren Gizarterako Dédalo Fundazioa eratu du. 2014an datu ekonomiko hauek ditu (emaitzen kontua):

|  |  |  |  |  |
| --- | --- | --- | --- | --- |
| Fundazio publikoak | Diru-sarrerak | Gastuak | Ekitaldiko emaitzak | Langileak 2014-12-31n |
| Informazioaren Gizarterako Dédalo Fundazioa | 164.890 | 178.507 | -13.618 | 4 |
| María Forcada Fundazioa | 12.250 | 112.874\* | -100.624 |  |

\*Kopuru horretatik 88.072 euro amortizazioei dagozkie.

2014an, Udalak guztira 115.000 euro eman dizkio Dédalo Fundazioari.

Udalak, gainera, patroi gisa parte hartzen du honako fundazio hauetan: Miguel Eza, María Forcada, Real Casa de Misericordia eta Manuel de Castel-Ruiz.

Udala, gainera, honako hauetako kidea da:

* Erriberako Mankomunitatea, zeina hondakinak biltzeko zerbitzuaz, etxebizitzak eta eraikinak zaharberritzeko bulegoaz eta lazareto zerbitzuaz arduratzen baita.
* UHUNen Tuterako Ikastetxe Elkartuaren Partzuergoa
* Tarazonicaren Bide Berdearen Partzuergoa.
* Nafarroako Erribera garatzeko estrategietarako partzuergoa (EDER).
* "Caminos de Sefarad” Espainiako Judutegien Sarea.

Zerbitzu hauek guztiek ondoko taulan adierazten diren gastuak eragin dizkiote Udalari:

|  |  |
| --- | --- |
| Zerbitzuak | Udalarentzako gastuak 2014an |
| Erriberako Mankomunitatea | 45.294 |
| Tarazonicaren Bide Berdearen Partzuergoa | 28.186 |
| Nafarroako Erribera garatzeko estrategien partzuergoa (EDER) | 47.993 |
| "Caminos de Sefarad” Espainiako Judutegien Sarea. | 14.000 |

Laburbilduta, ematen dituen zerbitzu publiko nagusiak eta haiek emateko modua ondoko taula honetan ageri dira:

|  |  |  |  |  |  |
| --- | --- | --- | --- | --- | --- |
| Zerbitzua | Udala | EEAA | Mankomunitatea | Zerbitzu kontratuak | Errentamendua |
| Zerbitzu administratibo orokorrak | X |  |  |  |  |
| Oinarrizko gizarte-zerbitzua | X |  |  |  |  |
| Etxez etxeko laguntza-zerbitzua | X |  |  |  |  |
| Haur Eskolak 0-3 urte bitartean | X |  |  |  |  |
| Musika eskola | X |  |  |  |  |
| Hirigintza | X |  |  |  |  |
| Lorategiak |  |  |  | X |  |
| Hiri hondakinak |  |  | X |  |  |
| Ur-hornidura |  | X |  |  |  |
| Garraio publikoa |  |  |  | X |  |
| Liburutegia | X |  |  |  |  |
| Ludoteka | X |  |  |  |  |
| Kontsumitzailearen arreta zerbitzua | X |  |  |  |  |
| Kaleen eta bideen mantentze-lanak | X |  |  |  |  |
| Kirolak | X |  |  |  | X |
| Kirol jardueren kudeaketa |  |  |  | X |  |
| Udal Kiroldegiak | X |  |  |  |  |
| Babestutako enplegu soziala | X |  |  |  |  |
| Diru-bilketa exekutiboa |  |  |  | X |  |
| Familien Arreta Zentroa | X |  |  |  |  |
| Familien arretarako zentroaren laguntza juridikoa | X |  |  |  |  |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere. Entitatearen aurrekontua 2014ko apirilaren 2an onetsi zuen Udalaren Osoko Bilkurak. 2015eko apirilaren 13ko Osoko Bilkurak 2014ko kontuak onetsi zituen.

Castel-Ruiz Enpresa-entitate Publikoak bere estatutuei jarraitzen die, bai eta toki-erregimeneko araudian ezarritakoari eta indarrean dagoen merkataritza-arauari ere; hau da, Merkataritza Kodeari, Kapital Sozietateei buruzko Legeari eta Kontabilitatearen Plan Orokorrari.

Txostenak sei atal ditu, sarrera hau barne. Bigarren atalean, txostenaren helburuak azaltzen dira, eta hirugarrenean, berriz, egindako lanaren norainokoa. Laugarrenean, 2014ko kontu orokorraren inguruko gure iritzia agertzen da. Bosgarrenean, Udalaren finantzen egoera-orri nagusien laburpen bat. Azkenik, seigarren atalean, erakundearen antolaketa eta Udalaren barne-kontrola hobetzeko egokitzat jotzen ditugun iruzkin, ondorio eta aholkuak biltzen dira, arloz arlo.

Halaber, eranskin bat gehitu da Udalak 2014ko ekitaldiko kontuei buruz eginiko oroitidazkiarekin.

Eskerrak eman nahi dizkiegu Tuterako Udaleko, bere erakunde autonomoko, Castel-Ruiz enpresa-entitate publikoko eta fundazioetako langileei, lan hau egiteko emandako laguntzarengatik.

II. Helburua

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, Tuterako Udalaren 2014ko ekitaldiko kontu orokorraren erregulartasun-fiskalizazioa egin dugu.

Txostenaren helburua da honako puntu hauei buruzko gure iritzia eta ondorioak agertzea:

* Ea Tuterako Udalaren 2014ko ekitaldiko kontu orokorrak Udalaren egoeraren irudi zehatza erakusten duen alderdi nabarmen guztietan, hots, ondareari, gastu eta diru-sarreren aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian eginiko eragiketen emaitzei dagokienez ere, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitate-printzipio eta irizpideei jarraituz betiere.
* 2014an aurrera eramandako jarduerari aplikatzekoa zaion legeria zenbateraino bete den.
* Udalaren finantza-egoera 2014ko abenduaren 31n.
* Ganbera honek 2013ko fiskalizazio-txostenean eman zituen gomendioak noraino aplikatu diren.

Txostenari erantsi zaizkio, halaber, egokitzat jotzen diren aholkuak, Udalak eta haren menpeko entitateek ezarritako barne-kontroleko sistema, sistema administratiboa eta kontabilitate- nahiz kudeaketa-sistemak hobetu edo/eta osatze aldera.

III. Norainokoa

Tuterako Udalaren 2014ko ekitaldiko kontu orokorrak hauek ditu osagai nagusiak:

* Erakundearen beraren kontua eta haren erakunde autonomoarena: Aurrekontuaren likidazioari buruzko egoera-orria, ekitaldiko aurrekontu-emaitza, diruzaintza-gerakina, egoera-balantzea eta emaitzen kontua.
* Castel-Ruiz Enpresa-entitate Publikoaren urteko kontuak.
* Kontu orokorraren eranskinak: egoera-orri bateratuak (Udala, erakunde autonomoa eta Castel-Ruiz), oroitidazkia, zorraren egoera-orria eta fundazioen urteko kontuak.

Lana gauzatu da Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren Fiskalizazio Eskuliburuan garatutako sektore publikoaren auditoriari buruzko printzipioei eta arauei jarraituz, eta azterlanaren helburuen eta inguruabarren arabera beharrezkotzat jo ditugun hautaproba edo prozedura tekniko guztiak bildu dira; prozedura horien barruan, laginketaren teknika edo kontusail edo eragiketa zehatz hautatuak berrikustekoa erabili da.

Zehazki, Udalari eta haren erakunde autonomoari dagokionez, aurrekontuen eta finantzen egoera-orrien edukia eta koherentzia aztertu dira, bai eta aplikatutako oinarrizko prozedura administratiboak ere; halaber, antolaketa, kontabilitate eta barne-kontroleko alderdi nabarmenenak ebaluatu dira.

Kanpoko profesionalek finantzen eta legezkotasunaren auditoria bat egin dute Castel-Ruiz Enpresa Entitate Publikoaren 2014ko urteko kontuei buruz, eta haien iritzia aldekoa izan da.

IV. Udalaren 2014ko kontu orokorrari buruzko iritzia.

Tuterako Udalaren 2014ko ekitaldiko kontu orokorra fiskalizatu dugu. Haien kontabilitatearen egoera-orriak laburbilduta jaso ditugu txosten honetako V. atalean.

Udalaren erantzukizuna

Alkatea da kontu orokorrak egiteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako **iritzia** eratortzen da.

IV.1. 2014ko kontu orokorrari buruzko finantza-iritzia

Iritziaren oinarria, salbuespenekin

Ez daude erregistratuta funtzionarioen pentsio-sistematik ondorioztatutako betebehar aktuarialak. Hala eta guztiz ere, zehaztu beharra dago 1993tik ez dela jarduneko langilerik afiliatu sistema horretan. Udalak pentsioengatiko konpromisoei buruzko balioespen finantzario-aktuariala egin zuen 2013ko ekitaldian, pasiboei zein aktiboei dagokienez. Konpromiso horiek, lan-hipotesien arabera, 59.464.748 euro egiten zuten, montepioak indarra izanen duen aldirako.

Iritzia

Arestian aipatutako salbuespenaren ondorioei dagokienez izan ezik, Udalaren 2014ko ekitaldiko kontu orokorrak alderdi behinenetan leialki irudikatzen ditu bere gastuen eta diru-sarreren aurrekontuen likidazioa, abenduaren 31ko ondare-egoera eta bere eragiketen emaitzak. Halaber, behar bezala interpretatu eta ulertzeko behar den informazio guztia biltzen du, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz betiere.

IV.2. Legezkotasunaren betetzeari buruzko iritzia

Egindako lanaren norainokoaren arabera, 2014ko ekitaldian Udalaren eta haren erakunde autonomoaren jarduera ekonomiko eta finantzarioa, oro har, legezkotasun-printzipioari jarraituz egin dela esan daiteke.

IV.3. Udalaren 2014ko abenduaren 31ko egoera ekonomiko-finantzarioa

Hasierako aurrekontu bateratuak (Udala, Uren Batzarra eta Castel-Ruiz) 36,46 milioiko gastu eta diru-sarrerak dauzka; zenbateko hori ehuneko 1,28 –hau da, 0,47 milioi– handitu da aurrekontu-aldaketen bitartez; horrenbestez, behin betiko aurreikuspenak 36,92 milioikoak dira. Aldaketa horiek dautza nagusiki Uren Batzarrean mailegu baten amortizazio aurreratua, 0,46 milioikoa, egitetik.

Aitortutako betebeharrak 34,93 milioi eurokoak izan dira eta ehuneko 95eko betetze-maila izan dute. Betetze-ehuneko txikiena duen kapitulua inbertsioena da, ehuneko 32rekin. Betetze-maila handiena ondasun eta zerbitzuetako gastuen kapituluari dagokio: ehuneko 98koa. Transferentzien atalak, berriz, honela bete dira: transferentzia arruntak ehuneko 82 bete dira; eta kapital- transferentziak, berriz, ehuneko 73.

Aitortutako eskubideek 35,58 milioi euro egiten dute, eta betetze-maila % 96koa izan da. Zuzeneko zergek eta tasek betetzearen ehuneko ehuna gainditzen dute. Zeharkako zergek ehuneko 61eko betetzea dute, eta inbertsio errealen besterentzeek eta finantza-aktibo zein -pasiboek ez dute betetzerik izan.

Gastuen izaerari begiratuz gero, gastu arruntek eta inbertsioek gastu guztien ehuneko 88 eta ehuneko 1 osatzen dute, hurrenez hurren. Diru-sarrera arruntak diru-sarrera guztien ehuneko 100 dira; diru-sarrera horien ehuneko 35 jasotako transferentzietatik (arruntak) datoz.

Laburbilduz, taula honetan adierazten da zertarako erabili eta nola finantzatu den Udalaren gastuen 100 euroko bakoitza:

|  |  |  |  |
| --- | --- | --- | --- |
| Gastuaren izaera | Ehunekoa | Finantzabidea | Ehunekoa |
| Langileak | 46 | Tributu bidezko diru-sarrerak | 60 |
| Bestelako gastu arruntak | 41 | Transferentziak | 35 |
| Inbertsioak | 1 | Ondare bidezko diru-sarrerak eta beste | 5 |
| Finantza-zama | 12 | Zorduntzea | 0 |
| Guztira | 100 |  | 100 |

Hona 2014rako aurrekontuaren betetzeari eta betetze horrek 2013tik izan duen bilakaerari buruzko datu ekonomikoak:

|  |  |  |  |
| --- | --- | --- | --- |
|  | 2013 | 2014 | Aldea (%), 2014/2013 |
| Aitortutako betebeharrak, guztira | 33.539.318 | 34.934.880 | 4 |
| Betebehar ez-finantzarioak (1. kapitulutik 7.era) | 31.092.567 | 31.443.109 | 1 |
| Likidatutako eskubideak, guztira | 35.431.013 | 35.582.841 | 0 |
| Eskubide ez-finantzarioak (1. kapitulutik 7.era) | 35.431.013 | 35.582.841 | 0 |
| Gastu arruntak (1. kapitulutik 4.era) | 29.945.661 | 30.775.693 | 3 |
| Funtzionamendu-gastuak (1., 2. eta 4. kapituluak) | 29.383.773 | 30.242.855 | 3 |
| Inbertsioen gastuak (6. eta 7. kapituluak) | 1.146.906 | 667.417 | -42 |
| Finantza-eragiketen gastuak (8. eta 9. kapituluak) | 2.446.751 | 3.491.771 | 43 |
| Diru-sarrera arruntak (1. kapitulutik 5.era) | 34.996.347 | 35.549.929 | 2 |
| Tributu bidezko diru-sarrerak (1. kapitulutik 3.era) | 21.080.468 | 21.373.787 | 1 |
| Finantza-eragiketen diru-sarrerak (8. eta 9. kapituluak) | 0 | 0 | - |
| Diru-laguntzen menpekotasunaren ehunekoa | 34 | 35 | 3 |
| Zerga bidezko diru-sarrerak / gastu arruntak | 70 | 69 | -1 |

|  |  |  |  |
| --- | --- | --- | --- |
|  | 2013 | 2014 | Aldea (%), 2014/2013 |
| Saldo ez-finantzarioa | 4.338.446 | 4.139.732 | -5 |
| Aurrekontu-emaitza doitua | 1.627.960 | 1.075.798 | -34 |
| Aurrezki gordina | 5.612.575 | 5.307.075 | -5 |
| Finantza-zama (3.etik 9.era) | 3.008.639 | 4.024.609 | 34 |
| Aurrezki garbia | 2.603.935 | 1.282.465 | -51 |
| Zorpetze-mailaren ehunekoa | 8,6 | 11 | 28 |
| Zorpetzearen mugaren ehunekoa | 16,04 | 15 | -6 |
| Zorpetze-ahalmenaren ehunekoa | 7 | 4 | -43 |
| Diruzaintza-gerakina, guztira | 7.731.476 | 7.910.886 | 2 |
| Gastu orokorretarako diruzaintza-gerakina | -5.810.340 | -4.913.842 | -15 |
| Zor bizia | 39.052.811 | 35.561.040 | -9 |
| Ehunekoa Diru-sarrera arrunten gaineko zor bizia | 112 | 100 | -11 |
| Zor bizia biztanleko | 1.104 | 1.014 | -8 |
| Aurrezki gordinaren gaineko zor bizia | 7 | 7 | 0 |

2014an, Udalak ehuneko 4 gehiago gastatu du aurreko ekitaldian baino; diru-sarrerak, berriz, oso antzekoak izan dira. Igoera hori justifikatuta dago ondasun arrunt eta zerbitzuetan gastu handiagoak egin direlako eta zorra amortizatzeko zuzkidura handiagoa izan delako, Kultur Etxea eraikitzeko mailegua itzultzearen ondorioz.

Gastu arruntetan ehuneko 3ko igoera izan da, eta diru-sarrera arruntak ehuneko 2 urritu dira. Gastu arruntetan izandako igoeraren arrazoia, nagusiki, ondasun arrunt eta zerbitzuen arloko gastuak handitzea izan da.

Aurrekontu-emaitza doituak 1,08 milioiko superabita erakusten du; aurreko urtean, berriz, 1,63 milioiko superabita izan zuen.

2014an, aurrezki gordin bateratua 5,31 milioi eurokoa izan zen; aurrezki garbiak, berriz, 1,28 milioi euroko saldoa izan zuen. 2013ko ekitaldian, magnitude horiek 5,61 milioiko eta 2,6 milioiko saldoa izan zuten, hurrenez hurren.

Zorpetze maila ehuneko 11,32koa da; zorpetze-muga, berriz, ehuneko 14,93koa.

Diruzaintza-gerakina 7,91 milioikoa da guztira; 2013ko ekitaldian, berriz, 7,73 milioikoa izan zen. Gastu orokorretarako diruzaintza-gerakinak negatiboa izaten jarraitzen du, 4,91 milioi eurokoa (5,81 milioi eurokoa izan zen 2013an).

Epe luzeko zorra 35,5 milioi eurokoa da; 2013an, berriz, 39 milioi eurokoa izan zen. Zor horrek –zeina 1.014 eurokoa baita biztanle bakoitzeko– entitatearen diru-sarrera arrunten guztizkoaren ehuneko 100 egiten du. Portzentaje hori gaur egun zorpetze berria baldintzatzen duen ehuneko 110eko legezko mugaren azpitik dago.

2014an zehar, ez da zorpetze berririk hartu.

Geroago gertatu diren egitateen artean, aipatu behar da 2015ean Kultur Etxearen mailegua kitatu dela, kasuko kreditu-eragiketa eginez. Halaber, nabarmentzekoa da Gizarte Segurantzak erreklamatuta 265.000 euro ordaindu behar izan zirela 2014an, eta erreklamatutako beste 189.000 euro daudela ordaintzeko.

Honakoa izan da aurrekontuaren betetzea 2006ko ekitalditik hasi eta 2014ra arte:

Diru-sarrerak (aitortutako eskubide garbiak)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Deskribapena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1. Zuzeneko zergak | 9.045.491 | 8.428.646 | 10.216.912 | 10.347.341 | 10.656.364 | 10.854.322 | 11.358.934 | 11.877.842 | 12.537.530 |
| 2. Zeharkako zergak | 2.071.829 | 4.159.294 | 1.892.383 | 1.210.524 | 1.407.143 | 812.044 | 841.519 | 375.161 | 367.741 |
| Tasak, prezio publikoak eta beste diru-sarrera batzuk | 8.271.187 | 8.706.111 | 8.266.895 | 8.295.911 | 8.578.030 | 8.753.581 | 9.052.916 | 8.827.465 | 8.468.516 |
| 4. Transferentzia arruntak | 11.675.154 | 12.505.552 | 14.060.542 | 13.475.030 | 13.946.140 | 13.023.772 | 12.192.098 | 12.159.849 | 12.479.255 |
| 5. Ondare diru-sarrerak eta herri-lurren aprob. | 2.132.484 | 1.926.230 | 2.151.926 | 1.979.983 | 1.678.696 | 1.359.356 | 1.665.273 | 1.756.030 | 1.696.887 |
| 6. Inbertsio errealen besterentzeak | 78.368 | 629.502 | 399.530 | 1.980 | 2.382.173 | 333.915 | 274.619 | 434.666 | 69.567 |
| 7. Entitateari egindako transferentziak | 2.650.419 | 2.924.634 | 2.617.566 | 7.452.436 | 6.651.769 | 1.160.170 | 382.615 | 0 | -36.656 |
| 8. Finantza-aktiboak | 0 | 0 | 75 | 0 | 0 | 0 | 0 | 0 | 0 |
| 9. Finantza-pasiboak | 230.503 | 12.000.000 | 0 | 11.200.000 | 12.104.658 | 0 | 0 | 0 | 0 |
| Guztira | 36.155.435 | 51.279.969 | 39.605.829 | 53.963.205 | 57.404.973 | 36.297.160 | 35.767.974 | 35.431.013 | 35.582.841 |

Gastuak (aitortutako betebehar garbiak)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Deskribapena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1. Langile-gastuak | 13.692.505 | 14.089.723 | 15.881.086 | 16.211.412 | 16.300.731 | 16.343.899 | 15.216.656 | 15.701.978 | 15.897.742 |
| 2. Ondasun arruntak eta zerbitzuak | 12.617.839 | 14.270.333 | 16.014.595 | 16.782.862 | 14.359.819 | 15.298.619 | 13.119.361 | 12.236.386 | 12.852.066 |
| 3. Finantza-gastuak | 391.564 | 293.075 | 513.833 | 334.667 | 590.990 | 677.271 | 809.022 | 561.888 | 532.838 |
| 4. Transferentzia arruntak | 2.059.306 | 1.865.226 | 1.970.854 | 2.485.303 | 3.235.794 | 1.945.330 | 1.324.326 | 1.445.409 | 1.493.047 |
| 6. Inbertsio errealak | 6.842.171 | 12.331.140 | 10.440.559 | 14.782.090 | 10.021.835 | 4.102.892 | 1.844.117 | 801.767 | 351.958 |
| 7. Kapital-transferentziak | 172.934 | 311.864 | 222.557 | 437.797 | 113.485 | 115.221 | 86.168 | 345.139 | 315.459 |
| 8. Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9. Finantza-pasiboak | 1.333.827 | 1.259.165 | 1.184.685 | 1.184.651 | 1.192.731 | 1.820.165 | 1.764.475 | 2.446.751 | 3.491.771 |
| Guztira | 37.110.146 | 44.420.526 | 46.228.169 | 52.218.782 | 45.815.385 | 40.303.397 | 34.164.125 | 33.539.318 | 34.934.880 |

Aurreko taulako datuetatik ondorioztatzen denez, bistan da zuzeneko zergak etengabe igo direla, zeharkako zergak (EIOZa) jaitsi direla eta kapital-transferentziak, logikoa denez, jaitsi direla, egiten diren inbertsioei lotuta baitaude –inbertsioek nabarmen egin dute behera–. Azpimarratu behar dugu 2011tik ez dela finantza-pasiboen bidezko diru-sarrerarik izan.

Gastuei dagokienez, 2009ra arte igoera bat gertatu da, eta gero nabarmentzeko moduko beherakada bat gertatu da. Hartara, 2014ko gastua 2006koa baino txikiagoa da. Ikusten da 2009tik aurrera gastu arruntari eutsi egin zaiola eta inbertsioak asko murriztu direla. 2014ko gastua handixeagoa da 2012ko eta 2013ko ekitaldietakoa baino; nolanahi ere, agerikoa da gastuei eusteko joera argia dagoela.

Udalak egindako jardueraren bilakaera honako adierazle hauen alderaketatik ondorioztatzen da (ikus oroitidazkia) 2011 eta 2014 bitarte. Urte horietan, 9,5 milioi egiten duen zorra amortizatu da.

|  |  |  |
| --- | --- | --- |
| Adierazlea | 2011 | 2014 |
| Zorpetze-ahalmena | % -3,7 | % 3,6 |
| Inbertsio indizea | % 10,5 | % 1,9 |
| Gastu arrunta biztanleko | 972 € | 878 € |
| Tributu diru-sarrerak/biztanleko | 579 € | 610 € |

Epe ertainean Udalaren bideragarritasun ekonomikoa bermatzeko helburuarekin, ezinbestekoa da Udalak, dagokion planaren bitartez, hainbat neurri hartzen jarraitzea, bere gastu arruntei eutsi eta baliabide arruntak sortzeko ahalmena indartzeko aukera emanen diotenak.

IV. 4. Aurrekontu-egonkortasuneko eta finantza-iraunkortasunaren helburuak betetzea.

Aurrekontu-egonkortasunaren printzipioa noraino bete den kalkulatu da, Nafarroako Gobernuak 2014ko maiatzean horretarako eman duen gidaz baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Zenbatekoa |
| Aurrekontuko saldo ez finantzarioa | 4.151.538 |
| Doikuntzak | -1.026.406 |
| Finantzatzeko ahalmena | 3.125.132 |

Horrenbestez, Tuterako Udalak aurrekontu-egonkortasunaren baldintzak bete ditu, eta gastuaren araua ere bete du, zeren eta kontatzekoa den gastua txikiagoa baita ezarritako muga baino (2013koa gehi ehuneko 1,5); halaber, finantza-iraunkortasunaren printzipioa bete du, zorra ezarritako mugatik beherakoa baita.

Oro har, Udalak betetzen ditu legedia indardunean hornitzaileei ordainketak egiteko ezarritako epeak.

Fiskalizazioari buruzko gure iritzian eragin nahi gabe ere, Kontuen Ganbera honek nabarmendu nahi ditu krisi ekonomikoko egungo egoeraren arriskuen ondorioz dagoen ziurgabetasuna, ziurgabetasun horrek Udalaren kontu publikoen gainean dituen eragin finantzarioak eta aurrekontu-egonkortasunari buruzko arauetatik heldu diren aurrekontu-betebeharrak.

Testuinguru honetan, aurrekontuen plangintzan eta betetzean zorrotz jokatzeak eta funts publikoen erabileran gardentasuna izateak herritarren funtsezko beharrekin bat datorren kudeaketa publiko baten oinarrizko baldintza izan behar dute.

IV.5. Aurreko txostenetan Kontuen Ganberak emandako gomendioen betetze-maila.

Oro har, aplikatzen ari dira Kontuen Ganberak azken txostenetan emandako gomendioak. Txostenean zehar aipatu ditugu oraindik ere ezarri ez direnak edo egindako lanaren ondorioz sortu diren gomendio berriak.

V. Udalaren 2014ko kontu orokorraren laburpena

Ondoren 2014ko egoera-orri bateratu garrantzitsuenak jasotzen dira (Udala gehi erakunde autonomoa gehi entitate publiko enpresariala).

V.1. 2014ko aurrekontu bateratuaren betetzearen egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako betebeharrak | Betetakoaren ehunekoa | Ordainketak | Ordaintzeko dagoena | Ordaintzeko dagoena (%) |
| 1. Langile-gastuak | 16.215.957 | 124.382 | 16.340.339 | 15.897.742 | 97 | 15.657.275 | 240.467 | 2 |
| 2. Ondasun arrunten eta zerbitzuen gastuak | 13.164.721 | 8.975 | 13.173.696 | 12.852.066 | 98 | 11.137.920 | 1.714.146 | 13 |
| 3. Finantza-gastuak | 629.779 | -72.806 | 556.973 | 532.838 | 96 | 532.175 | 663 | 0 |
| 4. Transferentzia arruntak | 1.957.305 | -141.505 | 1.815.800 | 1.493.047 | 82 | 1.222.487 | 273.911 | 18 |
| 6. Inbertsio errealak | 1.030.987 | 85.321 | 1.116.308 | 351.958 | 32 | 167.032 | 184.926 | 53 |
| 7. Kapital-transferentziak | 430.000 | 0 | 430.000 | 315.459 | 73 | 312.169 | 3.290 | 1 |
| 8. Finantza-aktiboak | 0 | 0 | 0 | 0 | - | 0 | 0 | - |
| 9. Finantza-pasiboak | 3.031.023 | 460.749 | 3.491.771 | 3.491.771 | 100 | 3.491.771 | 0 | 0 |
| Guztira | 36.459.771 | 465.115 | 36.924.887 | 34.934.880 | 95 | 32.520.827 | 2.417.405 | 7 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | Betetakoa (%) | Kobrantzak | Kobratzeko dagoena | Kobratzeko dagoena (%) |
| 1. Zuzeneko zergak | 12.408.780 | 0 | 12.408.780 | 12.537.530 | 101 | 11.583.385 | 954.145 | 8 |
| 2. Zeharkako zergak | 600.000 | 0 | 600.000 | 367.741 | 61 | 358.615 | 9.127 | 2 |
| 3. Tasak eta bestelako diru-sarrerak | 8.357.391 | 4.367 | 8.361.758 | 8.468.516 | 101 | 7.185.612 | 1.282.904 | 15 |
| 4. Transferentzia arruntak | 12.560.300 | 0 | 12.560.300 | 12.479.255 | 99 | 12.137.018 | 345.588 | 3 |
| 5. Ondare bidezko diru-sarrerak | 1.713.300 | 0 | 1.713.300 | 1.696.887 | 99 | 1.606.793 | 90.094 | 5 |
| 6. Inbertsio errealak besterentzea | 0 | 0 | 0 | 69.567 | - | 69.567 | 0 | 0 |
| 7. Kapital-transferentziak | 820.000 | 0 | 820.000 | -36.656 | -4 | -36.656 | 0 | 0 |
| 8. Finantza-aktiboak | 0 | 460.749 | 460.749 | 0 | 0 | 0 | 0 | - |
| 9. Finantza-pasiboak | 0 | 0 | 0 | 0 | - | 0 | 0 | - |
| Guztira | 36.459.771 | 465.115 | 36.924.887 | 35.582.841 | 96 | 32.904.334 | 2.681.858 | 8 |

V.2. 2014ko aurrekontu bateratuaren emaitza

|  |  |  |  |
| --- | --- | --- | --- |
| Kontzeptua | 2013 | 2014 | |
| + Aitortutako eskubideak | 35.431.013 | | 35.582.841 |
| - Aitortutako betebeharrak | 33.539.318 | | 34.934.880 |
| = Aurrekontu-emaitza | 1.891.695 | | 647.960 |
| Doikuntzak |  | |  |
| - Finantzaketaren desbideratze positiboak | 434.005 | | 69.567 |
| + Finantzaketaren desbideratze negatiboak | 0 | | 36.656 |
| + Diruzaintza-gerakinarekin gehikuntza bidez finantzatutako gastuak | 170.269 | | 460.749 |
| + Ekitaldiko diruzaintza-gerakinarekin finantzatutako gastuak |  | |  |
| = Aurrekontu-emaitza doitua | 1.627.960 | | 1.075.798 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
| Kontzeptua | 2013 | 2014 |
| (+) Kobratzeko dauden eskubideak | 2.912.287 | 3.226.311 |
| (+) Diru-sarreren aurrekontua: Aurtengo ekitaldia | 2.432.357 | 2.678.507 |
| (+) Diru-sarrerak: Itxitako ekitaldiak | 3.505.568 | 3.688.056 |
| (+) Aurrekontuz kanpoko diru-sarrerak | 333.482 | 382.293 |
| (+) Gastuen itzulketak | 6.637 | 8.260 |
| (-) Aplikatzeko dauden diru-sarrerak | -85.771 | -399.337 |
| (-) Nekez kobratzeko eskubideak | -3.279.985 | -3.131.468 |
| (-) Ordaintzeko dauden betebeharrak | 5.740.828 | 5.898.765 |
| (+) Gastuen aurrekontua: Aurtengo ekitaldia | 2.752.535 | 2.414.053 |
| (+) Gastuen aurrekontua: Itxitako ekitaldiak | 1.171.422 | 1.371.289 |
| (+) Diru-sarreren aurrekontua | 127.139 | 92.269 |
| (+) Beste ente publiko batzuen baliabideetakoak | 366.664 | 384.210 |
| (+) Aurrekontuz kanpoko gastuak | 1.361.034 | 1.674.539 |
| (-) Aplikatzeko dauden gastuak | -37.967 | -37.595 |
| (+) Diruzaintzako funts likidoak | 10.560.016 | 10.583.340 |
| (+) Finantzaketa-desbideratze metatu negatiboak | 0 | 0 |
| = Diruzaintza-gerakina, guztira | 7.731.476 | 7.910.886 |
| Diruzaintza-gerakina, finantzaketa atxikia duten gastuak direla-eta | 0 | 0 |
| Baliabide atxikien diruzaintza-gerakina | 13.541.816 | 12.824.727 |
| Gastu orokorretarako diruzaintza-gerakina | -5.810.340 | -4.913.842 |

V.4. 2014ko abenduaren 31ko egoera-balantze bateratua

Aktiboa

|  |  |  |
| --- | --- | --- |
| Deskribapena | 2014 | 2013 |
| A. Ibilgetua | 122.565.136 | 125.185.558 |
| 1 Ibilgetu materiala | 100.122.176 | 102.767.453 |
| 2 Ibilgetu ez-materiala | 218.801 | 210.087 |
| 3 Erabilera orokorrerako azpiegitura eta ondasunak | 4.842.344 | 4.826.203 |
| 4 Herri-ondasunak | 17.375.324 | 17.375.324 |
| 5 Finantza-ibilgetua | 6.491 | 6.491 |
| C. Zirkulatzailea | 17.557.206 | 17.040.403 |
| 7 Izakinak | 187.416 | 171.013 |
| 8 Zordunak | 6.748.856 | 6.271.407 |
| 9. Oraindik aplikatu gabeko partidak | 37.595 | 37.967 |
| 10 Finantza-kontuak | 10.583.340 | 10.560.016 |
| Aktiboa, guztira | 140.122.342 | 142.225.961 |

Pasiboa

|  |  |  |
| --- | --- | --- |
| Deskribapena | 2014 | 2013 |
| A Funts berekiak | 92.760.416 | 91.678.102 |
| 1 Ondarea eta erreserbak | 25.332.976 | 23.884.679 |
| 2 Ekitaldiko emaitza ekonomikoa (galera) | 1.168.011 | 1.509.663 |
| 3 Kapitaleko diru-laguntzak | 66.259.429 | 66.283.760 |
| B Arrisku eta gastuetarako hornidurak | 3.131.468 | 3.279.985 |
| 4 Hornidurak | 3.131.468 | 3.279.985 |
| C Epe luzeko hartzekodunak | 36.491.611 | 39.959.807 |
| 4 Jesapenak, maileguak eta fidantzak, jasotako gordailua | 36.491.611 | 39.959.807 |
| D Epe laburreko hartzekodunak |  | 7.308.067 |
| 5 Itxitako aurrekontuetako hartzekodunak eta aurrekontuez kanpokoak | 5.928.100 | 5.772.158 |
| 6 Aplikatzeko dauden kontusailak eta aldizkatzearen ondoriozko doitzeak | 1.810.747 | 1.535.909 |
| Pasiboa, guztira | 140.122.342 | 142.225.961 |

V.5. Galeren eta irabazien kontu bateratua 2014an

Ekitaldiko emaitza arruntak

|  |  |  |  |  |  |  |  |
| --- | --- | --- | --- | --- | --- | --- | --- |
| Zor | | | | Hartzeko | | | |
|  | Deskribapena | 2014 | 2013 |  | Deskribapena | 2014 | 2013 |
| 3 | Hasierako izakinak | 171.013 | 140.153 | 3 | Bukaerako erosketak | 187.416 | 171.013 |
| 39 | Izakinen balio-galtzeen hornidura | - | - | 39 | Izakinen balio-galtzeen hornidura | - | - |
| 60 | Erosketak | 73.664 | 84.146 | 70 | Salmentak | 6.052.148 | 6.152.877 |
| 61 | Langile-gastuak | 13.919.456 | 13.953.194 | 71 | Ondasunaren eta enpresaren errenta | 3.731.651 | 4.031.601 |
| 62 | Finantza-gastuak | 530.766 | 561.796 | 72 | Produkzioari eta inportazioari lotutako tributuak | 10.302.993 | 10.125.092 |
| 63 | Tributuak | 664 | 788 | 73 | Errentaren gaineko zerga arruntak | 1.764.537 | 1.751.982 |
| 64 | Lanak, hornidurak eta kanpo zerbitzuak | 12.675.303 | 12.056.719 | 74 | Ibilgetuko diru-laguntzen egozpena | 85.696 | 85.894 |
| 65 | Gizarte prestazioak | 2.080.721 | 1.843.527 | 75 | Ustiapenerako diru-laguntzak | 0 | 0 |
| 66 | Ustiapenerako diru-laguntzak | 0 | 0 | 76 | Transferentzia arruntak | 12.457.255 | 12.155.849 |
| 67 | Transferentzia arruntak | 1.493.047 | 1.445.409 | 77 | Kapitalaren gaineko zergak | 837.741 | 375.930 |
| 68 | Kapital-transferentziak | 315.459 | 342.509 | 78 | Bestelako diru-sarrerak | 408.710 | 409.429 |
| 69 | Amortizaziorako eta hornikuntzarako zuzkidurak | 3.508.266 | 3.620.409 | 79 | Beren helbururako aplikatutako hornikuntzak | 7.985 | 8.363 |
| 800 | Ekitaldiko emaitza arrunta  (saldo hartzekoduna) | 1.067.773 | 1.219.380 |  | Ekitaldiko emaitza arrunta  (saldo zorduna) | 0 | 0 |
|  | Guztira | 35.836.132 | 35.268.030 |  | Guztira | 35.836.132 | 35.268.030 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2014 | 2013 |  | Deskribapena | 2014 | 2013 |
| 80 | Ekitaldiko emaitza arrunta (saldo zorduna) | 0 | 0 | 80 | Ekitaldiko emaitza arrunta (saldo hartzekoduna) | 1.067.773 | 1.219.380 |
| 82 | Ezohiko emaitzak (saldo zorduna) | 0 | 0 | 82 | Ezohiko emaitzak (saldo hartzekoduna) | 72.067 | 231.498 |
| 83 | Balore-zorroaren emaitzak (saldo zorduna) | 0 | 0 | 83 | Balore-zorroaren emaitzak (saldo hartzekoduna) | 0 | 0 |
| 84 | Itxitako aurrekontuetako eskubide eta betebeharren aldaketa (saldo zorduna) | 0 | 7.677 | 84 | Itxitako aurrekontuetako eskubide eta betebeharren aldaketa (saldo hartzekoduna) | 28.171 | 66.461 |
| 89 | Etekin garbia, guztira (saldo hartzekoduna) | 1.168.011 | 1.509.663 | 89 | Galera garbia, guztira (saldo zorduna) | 0 | 0 |
|  | Guztira | 1.168.011 | 1.517.340 |  | Guztira | 1.168.011 | 1.517.340 |

VI. Iruzkinak, ondorioak eta gomendioak

Ondoren, kudeaketaren arlo esanguratsuenen arabera sailkaturik, Ganberaren iritziz Udalak eta haren mendeko erakundeek (erakundea autonomoak, enpresak eta fundazio publikoak) beren antolamendu-sistemak, prozedurak, kontabilitatea eta barne kontrola hobetzeko hartu beharko lituzketen neurriei buruzko gomendio eta iruzkin nagusiak emanen ditugu.

VI.1. Alderdi orokorrak

* Ez da aurkitu 2014ko fakturen zenbateko garrantzitsurik 2015eko aurrekontuari egotzi zaionik.
* 0,4 milioi euro egiten duten fidantza batzuk badaude, baina egiaztatzeko dago haiek indarrean dauden. Azterlanik ez da egin azken 15 urte hauetan; horrenbestez, aztertzea gomendatzen dugu.
* Oro har, Udalak betetzen ditu legedia indardunean hornitzaileei ordainketak egiteko ezarritako epeak. Epe horiek gainditzen dituzten kasuak gertatzen dira prozedura judizialean dauden gaien ondorioz.
* Udala eta haren erakunde autonomoa zenbait prozedura judizialetan sarturik daude. Ez dakigu haren ondorio ekonomikoek kontu orokorretan eragin ekonomiko esanguratsurik izanen duten. Udalak emandako informazioaren arabera, 2015eko apirilaren 9an hainbat instantziaren aurreko errekurtso-kopurua 30 zen.

Aholkuok ematen ditugu:

* *Fidantzen saldoaren indarraldia berrikustea eta, kasua bada, hura erregularizatzea.*
* *Fundazioen finantzaketari eta emaitzei dagokienez, honakoak aztertzea:*

*a) Aukeratutakoa ote den biderik egokiena eskaintzen diren zerbitzuak emateko.*

*b) Kontuan hartu behar ote diren aurrekontu-egonkortasunaren eta finantza-iraunkortasunaren helburuak betetzeari begira.*

*c) Entitate horiei aplikatu behar ote zaien Toki Araubidearen Oinarriei buruzko 7/1985 Legeko bederatzigarren xedapen gehigarria, 27/2013 Legearen bitartez sartutakoa, finantza-desorekako egoeran dauden entitateei buruzkoa.*

VI.2. Langileak

Langileen gastua 15,90 milioi eurokoa da; hau da, 2014an sortutako gastu guztien ehuneko 46 eta gastu arrunten ehuneko 52.

2013ko ekitaldiaren aldean, aitortutako betebeharrak ehuneko bat handitu dira, honako xehetasunen arabera:

|  |  |  |  |
| --- | --- | --- | --- |
| Aitortutako betebeharrak | | | Aldea (%) |
|  | 2013 | 2014 |
| Goi-karguak | 151.382 | 155.496 | 3 |
| Kabineteetako behin-behineko langileak | 184.446 | 181.495 | -2 |
| Funtzionarioak | 6.899.065 | 7.041.906 | 2 |
| Lan-kontratudun langileak | 3.644.128 | 3.451.609 | -5 |
| Bestelako langileak | 0 | 0 | - |
| Gizarte-zamak | 4.822.957 | 5.067.236 | 5 |
| 1. kapitulua, guztira | 15.701.978 | 15.897.742 | 1 |

Udalaren Osoko Bilkurak 2014ko apirilean hasierako onespena eman zion urte horretako plantilla organikoari. Udalaren uztailaren 21eko Osoko Bilkuraren erabakiz onetsi zen behin betiko, eta abuztuaren 14ko NAOn argitaratu zen.

Udalbatzak 2014ko ekitaldiko plantilla organikoa onartu zuen: 348 lanpostu daude jasota –horietatik 113 lanpostu bete gabe daude–. Ondoko taula hauetan erakusten da lanpostu horien banaketa:

|  |  |  |  |  |
| --- | --- | --- | --- | --- |
|  | Lanpostu-kopurua | Aktiboa | Lanpostu hutsak | Betetako lanpostu hutsak |
| Udala |  |  |  |  |
| Funtzionarioak | 275 | 189 | 86 | 57 |
| Lan-kontratudun finkoak | 33 | 20 | 13 |  |
| Behin-behinekoak: | 4 | 4 |  |  |
| Uren Batzarra |  |  |  |  |
| Funtzionarioak | 26 | 16 | 10 | 10 |
| Lan-kontratudun finkoak | 1 | 1 |  |  |
| Behin-behinekoak: | 1 |  |  |  |
| Castel-Ruiz Enpresa Entitate Publikoa |  |  |  |  |
| Funtzionarioak | 3 | 3 |  |  |
| Lan-kontratudun finkoak | 4 | 1 | 3 | 3 |
| Behin-behinekoak: | 1 | 1 |  |  |
| Guztira | 348 | 235 | 113 | 83 |

2014ko abenduaren 31n, 361 lagunek lan egiten dute, guztira, Udalean, erakundea autonomoan eta Castel-Ruizen, eta era honetara banatuta daude:

|  |  |  |  |  |
| --- | --- | --- | --- | --- |
| Langileak | Udala | Uren Batzarra | Castel-Ruiz | Guztira |
| Udaleko batzarkideak | 7 | 0 | 1 | 8 |
| Aldi baterako langileak - Izendapen askea | 4 | 1 | 1 | 6 |
| Funtzionarioak | 185 | 15 | 4 | 204 |
| Lan-kontratudun finkoak | 20 | 1 | 1 | 22 |
| Aldi baterako lan-kontratudunak | 112 | 7 | 2 | 121 |
| Guztira | 328 | 24 | 9 | 361 |

Udalaren aipatutako langileak honako arloei daude atxikiak:

|  |  |
| --- | --- |
| Arloak | Kopurua |
| Kabinetea | 4 |
| Idazkaritza Nagusia | 3 |
| Kontu-hartzailetza | 5 |
| Agiritegia | 4 |
| Aholkularitza juridikoa | 2 |
| Udaltzaingoa | 61 |
| Antolaketa, kalitatea eta herritarren arreta | 11 |
| Langileak | 7 |
| IKTak | 3 |
| Sustapena eta berrikuntza | 8 |
| Ogasuna | 21 |
| Kirolak, hezkuntza, gazteria eta gizarte etxeak, gizarte gaiak eta emakumea | 143 |
| Lurraldearen antolamendua | 28 |
| Musika-eskola | 28 |
| Guztira | 328 |

Langileen arloan, gainerako arloetatik nominak egiteko behar den informazioa jasotzen da, baina ez da nomina guztien laburpenik egiten –hilabetez hilabete eta kontzeptuka–; bestalde, geroko berrikuspena egiteko behar den informazioaren zati baten euskarririk ez dago. Hori dela eta, berrikuspena kontabilitate-arloan dauden datuekin egin dugu.

Langile-gastuen lagin bat aztertu ondoren, gastu horiek, oro har, ondo kontabilizatuta daudela ondorioztatzen da, eta ordainsariak betetako lanpostuetarako eta harreman-kategoriarako erabakitakoak direla eta egindako atxikipenak zuzenak direla. Egiaztatu dugu, halaber, 2014ko ekitaldian ez dela izan langileen eta zinegotzien soldata-igoerarik.

Egiaztatu da, berriz ere, aldi baterako kontratazioetarako zerrenda gehienak iraungita daudela.

Aholkuok ematen ditugu:

* *Plantillan dauden lanpostuen eta egiaz betetzen diren lanpostuen arteko erlazioa aztertzea, plantilla organikoa egiazko premietara egokitzen den egiaztatzeko eta aldi baterako kontratazioetarako zerrendak gaurkotzeko.*
* *Langileen arlorako kudeaketa-sistemak aztertu eta osatzea, bereziki prozedurei eta gorde beharreko dokumentazioari, aparteko orduei eta gainerako arloekiko koordinazioari dagokienez.*

VI.3. Ondasun arruntetako eta zerbitzuetako gastuak

Ondasun arruntetan eta zerbitzuetan eginiko gastuek 12,85 milioi euro egin dute 2014ko ekitaldian; guztira, ekitaldian aitortutako gastuen ehuneko 37 eta eragiketa arrunten gastuen ehuneko 42 egiten dute. Horiek horrela, ehuneko bost igo da 2013 ekitaldiarekiko.

Kapitulu honi egotzitako kontratazio-espediente hauek berrikusi dira (zenbatekoak BEZik gabe daude):

|  |  |  |  |  |  |
| --- | --- | --- | --- | --- | --- |
| Deskribapena | Kontratu mota | Esleipen prozedura | Lizitazioaren zenbatekoa | Eskaintzak egin dituztenak | Esleipenaren zenbatekoa |
| Udaltzaingorako turismo erako patruila-ibilgailu bat errentamendu bidez alokatzea, erosteko aukerarik gabe. | Hornidura | Irekia; Europar Batasunean publizitaterik egin gabea  eskaintza onenarentzat | 27.392 | 2 | 26.814 |
| Furgoi bat hornitzea Udaltzaingorako | Hornidura | Irekia; Europar Batasunean publizitaterik egin gabea  eskaintza onenarentzat | 44.628(\*) | 2 | 43.574(\*) |
| Santa Ana jaietako jendaurreko ikuskizunak | Laguntza | Irekia; Europar Batasunean publizitaterik egin gabea  eskaintza onenarentzat | 61.983 | 2 | 61.300 |
| Zerbitzarien finkapena eta birtualizatzea eta datuen biltegiratzea | Hornidura | Irekia; Europar Batasunean publizitaterik egin gabea  eskaintza onenarentzat | 61.000 | 13 | 48.740 |
| Hornidura- eta saneamendu-sareen konponketa-lanak | Laguntza | Irekia; Europar Batasunean publizitaterik egin gabea  eskaintza onenarentzat | 160.185 | 3 | 133.485 |

(\*) Zenbatekoa, 4 urtekorako

Aurreko berrikuspenarekin eta kapitulu honetan erregistratutako gastuen lagin bat aztertuta, egiaztatu da gastuak fakturekin eta ziurtagiriekin justifikatuta daudela, zuzen kontabilizatu direla eta aplikatzekoa den kontratuei buruzko araudia arrazoiz errespetatu dela, bai eta kontratuen indarraldiak zuzenak direla ere; salbuespen bakarra da 2014an zerbitzu batzuk lizitaziora atera behar zirela.

*Gomendatzen dugu kontratuen lizitazio berriak prestatzea aurrekoen muga-egunak kontuan hartuta.*

VI.4. Finantza-zama

Finantza-zamaren gastuek (interesak gehi zorraren amortizazioa) 4,02 milioi egin dute, eta 2014an sortutako gastu guztien ehuneko 12 dira. 2013. urtearen aldean, gastu horiek ehuneko 34 igo dira.

Hona gastu horien xehekako azalpena:

|  |  |  |  |
| --- | --- | --- | --- |
|  | Aitortutako betebeharrak | | Aldea (%) |
|  | 2013 | 2014 | 2013/2014 |
| Maileguen interesak | 561.888 | 532.838 | -5 |
| Maileguen amortizazioa | 2.446.751 | 3.491.771 | 43 |

Honakoa da epe luzeko zorraren amortizazioen egutegia –gehienetan, hitzartutako maileguak 20 urteko eperako izan dira–:

|  |  |  |  |
| --- | --- | --- | --- |
| Ekitaldia | Amortizazioa | Ehunekoa | Ehuneko metatua |
| 2015 | 2.932.856 | 8 | 8 |
| 2016-2020 | 12.899.338 | 36 | 45 |
| 2021-2025 | 10.741.441 | 30 | 75 |
| 2025-2030 | 8.987.406 | 25 | 100 |
| Guztira | 35.561.041 | 100 |  |

Aipatu beharra dago Uren Batzarrean aurrez amortizatu dela finantza-entitate batek 2014ko ekitaldian emandako 700.000 euroko mailegu bat, halako moduz non 2014ko abenduaren 31n zorrik gabe dagoen.

VI.5. Transferentzien ondoriozko gastuak

Izaera hori duten gastuek 1,81 milioikoak izan dira: 2014an sortutako gastu guztien ehuneko 5,18, transferentzia arrunten ehuneko 4,27 eta kapital-transferentzien ehuneko 0,90 egiten dute.

|  |  |  |  |
| --- | --- | --- | --- |
|  | Aitortutako betebeharrak | | Aldea (%) |
|  | 2013 | 2014 | 2013/2014 |
| Toki entitateei | 44.258 | 45.294 | 2 |
| Enpresa pribatuei | 176.735 | 143.318 | -19 |
| Familiei eta irabazi asmorik gabeko erakundeei | 1.224.415 | 1.304.434 | 7 |
| 4. Transferentzia arruntak | 1.445.409 | 1.493.046 | 3 |
| Toki entitateei | - | - | - |
| Enpresa pribatuei | 227.630 | 225.000 | -1 |
| Familiei eta irabazi asmorik gabeko erakundeei | 117.509 | 90.459 | -23 |
| 7. Kapital-transferentziak | 345.139 | 315.459 | -9 |

2013. urtearen aldean, gastu horiek ehuneko 1 igo dira.

Honakoak dira 2014an emandako diru-laguntza garrantzitsuenak:

|  |  |
| --- | --- |
| Onuraduna | Zenbatekoa |
| Castel-Ruiz | 1.050.000 |
| Etxez etxeko laguntzarako laguntzak | 291.700 |
| Garapenerako laguntzak eta diru-laguntza | 128.800 |
| Informazioaren Gizarterako Dédalo Fundazioa | 115.000 |

Udalak ez du diru-laguntzen plan estrategikorik, ez eta ordenantza orokorrik ere, nahiz eta Diru-laguntzei buruzko 38/2003 Lege Orokorrak hori arautu zuen. Kontu-hartzaileak inguruabar hori zenbait txostenetan nabarmendu izan du. Hala eta guztiz ere, diru-laguntzak emateko berariazko ordenantza batzuk badaude, nahiz eta haietako batzuk –bereziki, gizarte zerbitzuena– antzinakoak diren eta egungo premien arabera egokitu beharko liratekeen.

Egiaztatu da Kontu-hartzailetzaren arloak egiten duen barne-kontrolak zuzen funtzionatzen duela Tokiko Gobernu Batzarrak emandako diru-laguntzen ordainketak egiteko orduan.

Aholkuok ematen ditugu:

* *Diru-laguntzei buruzko plan estrategiko bat taxutzea eta haiei buruzko ordenantza orokorra onestea.*
* *Zaharkituta geratu diren ordenantzak berrikusi edo gaurkotzea.*

VI.6. Inbertsioak

2014. urterako behin betiko aurrekontuan aurreikusitako inbertsioen (1,12 milioi) ehuneko 32 bete da, eta 0,35 milioira iritsi da; hain zuzen ere, ekitaldiko betebehar guztien ehuneko 1.

Taulan ikus daiteke nolako bilakaera izan duen azken urteetan inbertsioen betetzearen ehunekoak.

|  |  |
| --- | --- |
| Ekitaldia | Inbertsioak betetzearen ehunekoa |
| 2005 | 26 |
| 2006 | 15 |
| 2007 | 24 |
| 2008 | 25 |
| 2009 | 34 |
| 2010 | 28 |
| 2011 | 22 |
| 2012 | 49 |
| 2013 | 51 |
| 2014 | 32 |

Kontuen Ganbera honek behin eta berriro gomendatu izan du txostenetan aurrekontuko inbertsioetarako zenbatekoak kudeaketa-ahalmen errealen arabera doitu behar direla.

2013arekin alderatuta, inbertsioek ehuneko 56 –hau da, milioi erdi bat euro– egin dute behera.

Honakoak dira 2014an egindako inbertsio garrantzitsuenak:

|  |  |
| --- | --- |
| Inbertsioa | Zenbatekoa |
| San Nikolas eliza zaharberritzea | 149.756 |
| Zerbitzariak finkatu eta birtualizatzeko proiektua | 48.740 |
| Absortzio atomikorako espektrofotometro bat erostea | 42.500 |

Kapitulu honi egotzitako kontratazio-espediente hau berrikusi da (zenbatekoa BEZa gabe):

|  |  |  |  |  |  |
| --- | --- | --- | --- | --- | --- |
| Deskribapena | Kontratu mota | Esleipen prozedura | Lizitazioaren zenbatekoa | Eskaintzak egin dituztenak | Esleipenaren zenbatekoa |
| San Nikolas eliza partzialki finkatzea eta haren teilatuak | Obrak | Irekia; Europar Batasunean publizitaterik egin gabea  eskaintza onenarentzat | 448.933 | 7 | 314.702 |

Egindako azterketan oinarrituta egiaztatu da bete egiten dela kontratuei buruzko legedia –alderdi nagusietan–, bai kontratazio-espedientea izapidetzean, bai hura esleitzean eta betetzean ere, eta kontabilizatutako gastuak arrazoizkoak direla.

VI.7. Aurrekontuko diru-sarrerak

2014ko ekitaldian aitortutako eskubideak 35,58 milioikoak izan dira; ehuneko 99,91 eragiketa arruntengatiko diru-sarrerei dagozkie eta ehuneko 0,09, berriz, kapital-eragiketei.

Diru-sarrera arrunten artean tributuen bidezko diru-sarrerak (21 milioi eurokoak) eta transferentzia arruntak (12 milioi eurokoak) nabarmentzen dira, aurreko ekitaldian bezala.

Diru-sarreren aurrekontuaren gauzatze-maila ehuneko 96koa izan da.

2013. urtearen aldean, aitortutako eskubideak ia ez dira aldatu. Honako hau da haien xehakatzea:

|  |  |  |  |
| --- | --- | --- | --- |
| Diru-sarreren kapituluak | Aitortutako eskubide garbiak | | Aldea (%) |
|  | 2013 | 2014 | 2014/2013 |
| 1. Zuzeneko zergak | 11.877.842 | 12.537.530 | 6 |
| 2. Zeharkako zergak | 375.161 | 367.741 | -2 |
| 3. Tasak, prezio publikoak eta beste diru-sarrera batzuk | 8.827.465 | 8.468.516 | -4 |
| 4. Transferentzia arruntak | 12.159.849 | 12.479.255 | 3 |
| 5. Ondare bidezko diru-sarrerak | 1.756.030 | 1.696.887 | -3 |
| Diru-sarrera arruntak (1. kapitulutik 5.era) | 34.996.347 | 35.549.929 | 2 |
| 6. Inbertsioen besterentzea | 434.666 | 69.567 | -84 |
| 7. Kapital-transferentziak | - | -36.656 | - |
| 8. Finantza-aktiboak | - | - | - |
| 9. Finantza-pasiboak | - | - | - |
| Kapital-sarrerak eta finantza-eragiketenak (6. kapitulutik 9.era) | 434.666 | 32.912 | -92 |
| Diru-sarrerak, guztira | 35.431.013 | 35.582.841 | 0 |

Zuzeneko zergen, tasen eta transferentzia arrunten bitartez lortutako diru-sarrerak nabarmentzen dira. 2013ko ekitaldiarekiko alde nagusiak inbertsioen besterentzean daude, zeren eta aurreko ekitaldian lursailen salmentak oso adierazgarriak izan baitziren.

Kapital-transferentziek saldo negatiboa daukate, zeren eta ekitaldian ez baita diru-sarrerarik izan, eta hirigintza-aprobetxamenduen ondoriozko diru-sarreren itzulketak egin baitira.

Hurrengo taulan udal zerga bakoitzeko aitortu diren eskubideen bilakaera erakusten dugu:

|  |  |  |  |
| --- | --- | --- | --- |
|  | Aitortutako eskubideak | | Aldea (%) |
| Diru-sarreren kapituluak | 2013 | 2014 | 2014/2013 |
| Lurraren gaineko kontribuzioa | 8.048.423 | 8.307.614 | 3 |
| Ibilgailuak | 1.751.117 | 1.764.449 | 1 |
| Lurren balio-gehikuntza | 375.930 | 837.741 | 123 |
| Jarduera ekonomikoen gaineko zerga | 1.701.507 | 1.627.638 | -4 |
| Luxu-zergak | 865 | 88 | -90 |
| EIOZa | 375.161 | 367.741 | -2 |
| Guztira | 12.253.003 | 12.905.271 | 5 |

Aurreko ekitaldiarekin alderatuta, 1., 2. eta 3. kapituluetan diru-sarrera handiagoak lortu dira. 293 mila euroko igoera izan da.

Udalak aplikatutako tasak hurrengo taulan ikus daitezke:

|  |  |  |
| --- | --- | --- |
| Tributua | Udala | 2/95 Foru Legea |
| Lurraren kontribuzioa | 0,389 | 0,10 - 0,50 |
| Jarduera ekonomikoen gaineko zerga | 1-1,4 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 2,4-2,9 | 2tik 3,8ra |
| Zerga-tasa | 16,22 | 8tik 20ra |
| Eraikuntza, instalazioak eta obrak | 4 | 2 - 5 |

Diru-sarreren aurrekontu bateratuko kontusailen lagin baten gainean azterketa egin ondoren, oro har egoki izapidetu eta kontabilizatu direla egiaztatu dugu.

VI.8. Hirigintza

Tuterako Udalak bere baliabideen bitartez egiten ditu hirigintzako lanak, Hirigintza Alorra izeneko organo baten bitartez; organo horretan diharduten pertsonak hauek dira: arkitekto bat, legelari bat, arkitekto tekniko bat, bost administrari eta obren zaindari bat.

Udalak ez du kanpoko hirigintza-aholkularitza iraunkorrik. Hala eta guztiz ere, obra-zuzendaritzako lanak eta proiektuetako oroitidazkiak idazteko lanak beti kanpoko profesionalek egiten dituzte.

Tuterako Udalaren Lurraldearen Antolamenduari buruzko Plana 1991n onetsi zen, eta 1996an haren eguneratze bat onetsi zen.

Lurraldearen Antolamenduari eta Hirigintzari buruzko 35/2002 Foru Legeak hiru urteko epea ezarri zuen –2006ko apirilera bitartekoa– indarrean zeuden planeamenduak homologatzeko eta moldatzeko.

Udalak abiatu ditu Lurraldearen Antolamenduari eta Hirigintzari buruzko Foru Legean ezarritakora egokitzeko izapideak. 2006an esleitu zen Hiri Antolamendurako Plana taxutzea, Lurralde eta Hirigintza Antolamenduaren Foru Legeari egokitze aldea. "Lurraldea Okupatzeko Estrategia eta Eredua” izeneko dokumentuari 2007an eman zitzaion hasierako onespena. Gaur egun, Nafarroako Gobernuarekin Aurretiko Hitzarmena egitearen zain dago, 35/2002 Foru Legean ezarritakoaren arabera; izan ere, oroitidazkiak zehazten duenaren arabera, abiadura handiko linearen ibilbidea behin betiko zehaztearen menpe dago.

Udalak ez du hirigintza-hitzarmenen erregistrorik, ez eta Udalaren lurzoru-ondarearen inbentario eta erregistro espezifikorik ere; hala ere, ondare horretatik datozen diru-sarrera atxikien jarraipena egiten da.

Udalak aurkeztutako oroitidazkian, ekitaldian zehar gauzatutako hirigintza-jarduerak zehazten dira.

Aholkuok ematen ditugu:

* *Hirigintza planeamendua Lurraldearen Antolamenduari eta Hirigintzari buruzko Foru Legearen zehaztapenen arabera egokitzeko prozesua burutzea.*
* *Hirigintzako hitzarmenen erregistroa eta artxiboa ezartzea, indarrean den legediak eskatzen duen dokumentazioarekin.*
* *Udalaren lurzoru-ondarearen inbentarioa eta erregistroa sortzea, kontuan izanda gainerako ondasunetatik bereizita kudeatu behar dela, eta indarrean dagoen legedian jasotako helburuei lotuta dagoela.*

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2015eko irailaren 30ean

Lehendakaria, Helio Robleda Cabezas

Eranskina: Udalaren oroitidazkia